Document ID: /roh_data/filtered/fineweb-2-filterrobots_roh.jsonl.gz/33908

Suenter las attatgas sanguinusas ha l'aviatica tirca attatgà posts da la partida curda scumandada PKK en l'Irac dal nord. Ins haja bumbardà zups e deposits d'armas.
Fin uss n'ha anc nagin surpiglià la responsabladad.
Il schef da la regenza tirca, Ahmed Davutolu manegia dentant ch'ina gruppaziun terroristica sa zuppia davos l'attentat.
Sustegn da l'UE e la Nato ecunter il terrorissem en Tirchia
L'UE saja pronta d'engrondir la cooperaziun internaziunala, uschia la responsabla per ils affars da l'exteriur, Federica Mogherini, ed il cumissari Johannes Hahn.
Il secretari general da la Nato, Jens Stoltenberg, ha ditg che tut ils alliads sustegnian a moda solidarica la Tirchia per cumbatter il terrorissem.
Gia mez favrer avevì dà in'explosiun ad Ancara en il medem lieu cun 29 morts. Quella era medemamain ida sin il conto da la partida da la lavur PKK.
RR novitads 21.00+